30. ΝΟΜΟΣ υπ’ αριθ. 355 της 12/18 Ιουν. 1976 (ΦΕΚ Α΄ 148) Περί ρυθμίσεως θεμάτων τινών των εφέδρων εξ εφεδρείας και εξ απονομής αξιωματικών των Ενόπλων Δυνάμεων. ΄Αρθρ.1.-Οι έφεδροι εξ εφεδρείας και εξ απονομής αξιωματικοί των Ενόπλων Δυνάμεων συμπληρώσαντες ή συμπληρούντες δεκαετή πραγματικήν υπηρεσίαν, από της ονομασίας των εις εφέδρους αξιωματικούς, δικαιούνται των προβλεπομένων δια τους μονίμους αξιωματικούς επιδομάτων στολής και ειδικών συνθηκών. ΄Αρθρ.2.-1.Οι εν άρθρ. 1 του παρόντος αξιωματικοί, εάν κατά την έξοδόν των εκ της στρατιωτικής υπηρεσίας δικαιωθούν στρατιωτικής συντάξεως εκ του Δημοσίου Ταμείου, δικαιούνται και μερίσματος εκ του οικείου Μετοχικού Ταμείου, εφ’ όσον συνεπλήρωσαν τουλάχιστον εικοσαετή πραγματικήν στρατιωτικήν υπηρεσίαν από της ονομασίας των εις εφέδρους αξιωματικούς, αφ’ ου χρόνου άρχεται και η μετοχική σχέσις δι’ αυτούς. 2.Ως πραγματική στρατιωτική υπηρεσία δια την εφαρμογήν του παρόντος λογίζεται πάσα υπηρεσία, συνεχής ή διακεκομμένη διανυθείσα υπό των κατά την προηγουμένην παράγραφον αξιωματικών εις ένα ή πλείονας κλάδους των Ενόπλων Δυνάμεων ή εις τα Κοινά Σώματα από της ονομασίας αυτών εις εφέδρους αξιωματικούς. 3.Ο υπολογισμός του μερίσματος των ανωτέρω αξιωματικών και τα της διαδοχής τούτων εις τα έναντι του οικείου Μετοχικού Ταμείου δικαιώματα και υποχρεώσεις υπό των μελών της οικογενείας αυτών διέπονται υπό της νομοθεσίας του Ταμείου τούτου. 4.Οι ανωτέρω μερισματούχοι δεν υπόκεινται εις προσθέτους εισφοράς υπέρ των οικείων Μετοχικών Ταμείων. Δια το χρονικόν διάστημα δι’ ο δεν εκρατήθησαν τοιαύται εκ των αποδοχών των, ούτοι υπόκεινται επί ίσον χρόνον εις κράτησιν εκ ποσοστού 10% επί του μερίσματος, το οποίον δικαιούνται να λάβουν κατά την έξοδον των εκ της υπηρεσίας. 36.Ν.η.27-28 Στέλεχος Εφέδρων Αξιωματικών Στέλεχος Εφέδρων Αξιωματικών 36.Ν.η.29-30 ΄Αρθρ.3.-Εκ των εν άρθρ. 1 του παρόντος αξιωματικών και εφ’ όσον ούτοι κατά την έξοδόν των εκ της στρατιωτική υπηρεσίας δικαιωθούν στρατιωτικής συντάξεως εκ του Δημοσίου Ταμείου: α.Οι συμπληρώσαντες ή συμπληρούντες εικοσαετή πραγματικήν στρατιωτικήν υπηρεσίαν από της ονομασίας των εις εφέδρους αξιωματικούς, δικαιούνται να λάβουν εκ του οικείου Ταμείου Αλληλοβοηθείας τας εισφοράς, αι οποίαι εκρατήθησαν κατά το ανωτέρω χρονικόν διάστημα εκ των αποδοχών των υπέρ των Ταμείων τούτων. Αι εισφοραί αύται υπολογίζονται βάσει του ισχύοντος κατά την έξοδόν των εκ της στρατιωτικής υπηρεσίας ποσοστού και επί των αποδοχών τας οποίας ελάμβανον προ της εξόδου των, ως τοιούτων νοουμένων εκείνων επί των οποίων υπολογίζονται αι υπέρ των Ταμείων τούτων εισφοραί. β.Οι συμπληρώσαντες ή συμπληρούντες τουλάχιστον εικοσιπενταετή πραγματικήν στρατιωτικήν υπηρεσίαν από της ονομασίας των εις εφέδρους αξιωματικούς δικαιούνται να λάβουν εκ των οικείων Ταμείων Αλληλοβοηθείας ποσοστόν 50% του δια τους λοιπούς μετόχους των Ταμείων τούτων προβλεπομένου πλήρους βοηθήματος. Το βοήθημα τούτο υπολογίζεται επί τη βάσει του βαθμού ον οι ανωτέρω έφερον προ της εξόδου των και του χρόνου της πραγματικής στρατιωτικής υπηρεσίας αυτών αρχομένου από της ονομασίας των εις εφέδρους αξιωματικούς. Εκ του ποσού τούτου εκπίπτονται αι μη ενεργηθείσαι κρατήσεις εκ των αποδοχών των κατά τον ανωτέρω χρόνον, υπολογιζόμεναι βάσει του ισχύοντος κατά την έξοδόν των ποσοστού επί του κατά τον αυτόν χρόνον ισχύοντος βασικού μισθού των δια τον βαθμόν ή τους βαθμούς, ους έφερον κατά τον χρόνον, καθ’ ον δεν ενεργήθησαν αι ανωτέρω κρατήσεις. ΄Αρθρ.4.-Οι έχοντες υπηρεσίαν εφέδρου αξιωματικού εις πλείονας του ενός Κλάδους των Ενόπλων Δυνάμεων δικαιούνται να λάβουν τας περί ων τα άρθρ. 2 και 3 του παρόντος παροχάς εκ των Ταμείων του Κλάδου εις ον υπηρέτουν προ της συνταξιοδοτήσεώς των, αι δε ήδη καταβληθείσαι εισφοραί των εις τα Ταμεία ετέρου ή ετέρων Κλάδων μεταφέρονται ατόκως εις το δικαιούχον Ταμείον. ΄Αρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 1176,01(δ) Σελ. 1176,01(ε) Τεύχος 1193- Σελ. 3 